আব্দুলআজিজ আব্দুল্লাহ শরবতী মসজিদ

আব্দুলআজিজ আব্দুল্লাহ শরবতী মসজিদ () একটি সুন্নি ইসলাম জুম্মা মসজিদ যা সৌদি আরবের জেদ্দার আল-জাওহারা পাড়ায় অবস্থিত। 

২০২৪ সালের ৬ মার্চ উদ্বোধন করা এই মসজিদটি  এলাকা জুড়ে বিস্তৃত। এটি বিশ্বের প্রথম মসজিদ যা থ্রিডি প্রিন্টিং প্রযুক্তি ব্যবহার করে নির্মাণ করা হয়েছে এবং এটি হেজাজি স্থাপত্যকে প্রতিফলিত করে। মসজিদটি নির্মাণ করেছেন সৌদি আরবীয় ব্যবসায়ী আব্দুলআজিজ আব্দুল্লাহ আব্বাস শরবতীর বিধবা স্ত্রী ওয়াজানাত আব্দুল ওয়াহেদ। তার স্বামী ২০২১ সালে মারা যান এবং তারই নামানুসারে মসজিদের নামকরণ করা হয়েছে।

 সংক্ষিপ্ত বিবরণ 
২০২৪ সালের ৬ মার্চ আব্দুলআজিজ আব্দুল্লাহ শরবতী মসজিদ উদ্বোধন করা হয়। এটি বিশ্বের প্রথম মসজিদ যা থ্রিডি প্রিন্টিং প্রযুক্তি ব্যবহার করে নির্মিত হয়েছে। থ্রিডি প্রিন্টিং প্রযুক্তিতে ব্যবহৃত চারটি প্রিন্টার চীন-ভিত্তিক হাংঝু গুয়ানলি কোম্পানি তৈরি করেছে। মসজিদটি মোহাম্মদ বিন আদম আল-সুকাইর নকশা করেছেন এবং এটি ন্যাশনাল হাউজিং কোম্পানি—যা পৌর ও গ্রামীণ বিষয়ক ও আবাসন মন্ত্রণালয়ের বিনিয়োগ শাখা—কর্তৃক পরিচালিত বেশ কয়েকটি প্রকল্পের অংশ হিসেবে নির্মিত হয়েছে। 

মসজিদটি নির্মাণের পরিকল্পনা ছিল সৌদি আরবীয় ব্যবসায়ী এবং অশ্বারোহী আব্দুলআজিজ আব্দুল্লাহ আব্বাস শরবতীর বিধবা স্ত্রী ওয়াজানাত আব্দুল ওয়াহেদের। ওয়াজানাত হলেন ফুরসান রিয়েল এস্টেটের সিইও, যে কোম্পানিটি এই নির্মাণে অংশ নিয়েছিল, যার জন্য মোট ছয় মাস সময় লেগেছে। মসজিদের খোলা বহিরঙ্গন এলাকার নকশাটি হিজর ইসমাইল (হাতিম নামেও পরিচিত) থেকে অনুপ্রাণিত, যা মক্কায় গ্র্যান্ড মসজিদের কাবার পাশে অবস্থিত। এটি রাজা সালমান আরবান চার্টারের মূল্যবোধ মেনে চলার পাশাপাশি ঐতিহ্যবাহী হেজাজি স্থাপত্যের উপাদানগুলোকে অন্তর্ভুক্ত করেছে।

মসজিদটি নির্মাণ সম্পন্ন হওয়ার প্রায় এক বছর আগেই উদ্বোধিত হয় যখন দুবাইয়ে বিশ্বের প্রথম থ্রিডি-প্রিন্টেড মসজিদ নির্মাণের পরিকল্পনা করা হয়েছিল, যা ২০২৫ সালের মধ্যে শেষ হওয়ার কথা ছিল।

 আরও দেখুন 

 সৌদি আরবে ইসলাম
 সৌদি আরবের মসজিদের তালিকা

 তথ্যসূত্র 

বিষয়শ্রেণী:২০২৪-এ সৌদি আরবে প্রতিষ্ঠিত
বিষয়শ্রেণী:থ্রিডি প্রিন্টেড ভবন
বিষয়শ্রেণী:সৌদি আরবে ২১শ শতাব্দীর মসজিদ
বিষয়শ্রেণী:সৌদি আরবে গম্বুজ বিশিষ্ট মসজিদ ভবন
বিষয়শ্রেণী:সৌদি আরবে মিনার বিশিষ্ট মসজিদ ভবন
বিষয়শ্রেণী:২০২৪-এ সমাপ্ত মসজিদ
বিষয়শ্রেণী:জেদ্দার মসজিদ
বিষয়শ্রেণী:সৌদি আরবে সুন্নি মসজিদ